’ દિલ્હીશ્વરની ઈચ્છાનુસાર નામાંતર થશે, પણ છેક ૧૯૩૧માં કચ્છના મહારાવ ખેંગારજીએ બાંધેલી કંડલા જેટીમાંથી અત્યાર લગી વર્ષે ૧૦૦ મિલિયન મેટ્રિક ટન કરતાં વધુ કાર્ગોની હેરફેર કરનાર આ મહાબંદરને નામ આપવું જ હોય તો મહારાવ ખેંગારજીનું અથવા તો બ્રિટિશ ઈન્ડિયાના ભાગલા વખતે કરાચી બંદર પાકિસ્તાનને ફાળે જતાં કંડલાના વિકાસમાં વિશેષ રસ લેનારા સરદાર પટેલનું નામ એની સાથે જોડવાનું ઔચિત્ય ગણાય.